漢晉春秋

《漢晉春秋》，喺東晉史學家習鑿齒寫嘅史書，《新唐書》記載全書共54卷，但喺《隋書》就記載全書淨喺得47卷。

內容
《漢晉春秋》記載咗從東漢初年到西晉末年總共281年嘅歷史。入面有關三國嘅內容同《三國志》唔同，《三國志》尊曹魏為正統，而《漢晉春秋》就尊蜀漢為正統。《漢晉春秋》雖然有貶低曹魏、抬高蜀漢嘅可能性。但喺由於作者習鑿齒喺書入面寫咗好多三國志作者陳壽冇寫嘅嘢，例如諸葛亮喺祁山做低咗司馬懿、魏帝曹髦兵變被殺嘅全過程等。所以《漢晉春秋》彌補咗《三國志》作者陳壽可能因為司馬家族嘅壓力而唔敢記載嘅內容，因此具有好高嘅歷史價值。唐朝嘅史學家劉知幾就曾經高度評價《漢晉春秋》：「曹、馬構紛之際，或列營渭曲，見屈武侯，或發仗雲台，取傷成濟。陳壽、王隱咸杜口而無言，陸機、虞預各棲毫而靡述。至習鑿齒乃申以死葛走達之說，抽戈犯蹕之言，歷代厚誣，一朝始雪。」。《漢晉春秋》嘅完整版喺宋朝就已經冇點出現過，宜家淨係可以喺裴松之注解嘅《三國志》入面搵到部分佚文。

引用

史書